Ace vandag in hof | Maroela Media
Ace Magashule, sekretaris-generaal van die ANC, sal Vrydag in die Bloemfonteinse landdroshof verskyn op die aanklagte van korrupsie teen hom.
Dít nadat 'n lasbrief vir sy inhegtenisneming vroeër vandeesweek uitgereik is.
Busse vol ondersteuners het reeds deur die loop van die nag hul weg na die Rosestad gemaak vir Magashule se eerste hofverskyning.
Magashule het vroeër gevra dat geen optogte op dié dag by die hof gehou word nie, asook dat geen T-hemde met sy naam daarop gedruk word nie.
Die busse waarmee ondersteuners aangery is. (Foto: Carl Niehaus/Twitter)
Maroela Media het vroeër berig die saak oor die omstrede Vrystaatse asbes-ouditkontrak is tot volgende jaar vir verdere ondersoek uitgestel.
Die saak sal nou eers weer op 19 Februarie aangehoor word.
Die sewe beskuldigdes se borgtog is tot dan verleng. Die moontlikheid bestaan dat nog drie verdagtes by die lys van beskuldigdes gevoeg kan word.
Ace Magashule asbeskontrak Bloemfontein In die nuus Vrystaat
'Veediewe' vas ná skietgeveg
Ag ek word sommer naar!
Nou wonder ek net,wie dra die koste vir al die luukse busse….? Waar kry die mense die tyd en geld om sulke aksies te loods?
Oe ee ee hulle gaan behoorlik toi toi vandag die klomp narre pffft maak my moeg tot my moeg is moeg vir die man pffft
Ondersteuners word sommer met busse aangery. Dis darem maar lekker om 'n "Hire-A-Crowd" tot jou beskikking te kan he…
Terloops, as hulle net hul werk gedoen het (tender bedrog of te not), dan sou hierdie hom nie so aan die bas kom byt het nie.
Ek hoop daar word van hom 'n voorbeeld gemaak.
Almal wat hom ondersteun bewys maar net hul eie skuld en deelname aan korrupsie en bedrog. Hierdie saak bewys net weer hoedat politici dink hulle is verhewe bo die wet en verstaan nie hul eie wette, demokrasie en die grondwet. Die meer skokkende feit is dat hulle die voorbeeld moet stel en dat juis hierdie leiers Suid Afrika in onguns bring. Korrupsie is niks anders as n gebrek aan kennis omdat hulle glo hulle kan maar opdragte uitgee omdat hulle politieke leiers is. Hierdie tipe van gedrag is n algemene gesig in SA en n meulsteen om die nek van… Lees meer »